CELEX: 62020CN0675
Language: bg
Date: 2020-12-11 00:00:00
Title: Дело C-675/20 P: Жалба, подадена на 11 декември 2020 г. от Colin Brown срещу решението, постановено от Общия съд (четвърти разширен състав) на 5 октомври 2020 г. по дело T-18/19, Brown/Комисия

22.3.2021   
            
            
               BG
            
            
               Официален вестник на Европейския съюз
            
            
               C 98/6
            
         
      Жалба, подадена на 11 декември 2020 г. от Colin Brown срещу решението, постановено от Общия съд (четвърти разширен състав) на 5 октомври 2020 г. по дело T-18/19, Brown/Комисия
      (Дело C-675/20 P)
      (2021/C 98/07)
      Език на производството: английски
      
         Страни
      
      
         Жалбоподател: Colin Brown (представител: I. Van Damme, адвокат)
      
         Други страни в производството: Европейска комисия и Съвет на Европейския съюз
      
         Искания на жалбоподателя
      
      Жалбоподателят моли Съда:
      
                  —
               
               
                  да отмени обжалваното съдебно решение, с което се отказва отмяна на спорното решение (1),
               
            
                  —
               
               
                  въз основа на цялостната преписка, с която разполага, да обяви че спорното решение трябва да бъде отменено и да разпореди че правото на жалбоподателя на надбавка за експатриране и на пътни разноски трябва да бъде възстановено, считано от 1 декември 2017 г., както и че трябва да му бъдат изплатени обезщетенията, които не са платени между 1 декември 2017 г. и датата на възстановяване на правото на жалбоподателя, заедно с лихвите,
               
            
                  —
               
               
                  да осъди Комисията да заплати съдебните разноски на жалбоподателя пред Съда и пред Общия съд.
               
            
         Основания и основни доводи
      
      Първо основание: Общият съд е допуснал грешка като е тълкувал член 4, параграф 1, буква а) от Приложение VII към Правилника на длъжностните лица в смисъл, че позволява или изисква да се отнеме правото на надбавка за експатриране на длъжностно лице поради това, че е придобило гражданство на държавата по местоработата си, без да е налице промяна в мястото му на работа.
      Второ основание: прилагането от Общия съд в съдебното му решение и от Комисията в спорното решение на член 4, параграф 1, буква б) от Приложение VII към Правилника на длъжностните лица по отношение на жалбоподателя поражда необоснована дискриминация.
      
         (1)  Решение от 19 март 2018 г. на Служба за управление и плащане по индивидуални права, с което се отнема правото на жалбоподателя на надбавка за експатриране и на плащане на пътните разноски, считано от 1 декември 2017 г.